בתור משקיעי נדל"ן זרים, החוק האמריקאי מסווג את הכנסותיהם של אזרחים ישראלים שהשקיעו בנדל"ן בתוך שטחי ארה"ב בתור FDAP (Fixed, Determinable, Annual or Periodical) שהמס לגביה הוא 30% מהברוטו באופן אחיד. המשמעות של חיוב המס על הברוטו היא שעל משקיעים בארה"ב לדווח על כל הכנסה שקיבלו משכר דירה בארה"ב ועל כל רווח שהתקבל בזכות נכסי הנדל"ן שלהם במדינה זו. מדובר במס גבוה למדי, אולם לעתים ניתן לצמצם את התשלומים על ידי הצהרה על הכנסות שכר הדירה בתור ECI (Effectively Connected Income), כלומר הכנסות הקשורות לעסק או מסחר כלשהו בבעלות אותו המשקיע. במקרה כזה, זכאי המשקיע לניכוי משמעותי של כל הוצאה הקשורה בהפקת אותה ההכנסה.